**2. feladat a) része**

Erkel Ferenc Bánk bán bánja abban különbözik Katona József drámájától, hogy míg az eredeti változat 5 felvonásból, az átdolgozott változat 3 felvonásból áll. Különbség az is, hogy az első felvonás máshogy veszi kezdetét. Az operában a békétleneknek nagyon kis szerep jut, mindössze a bordal és az azt megelőző rövidke jelenet. Petúr szerepe is csak erre az időre korlátozik. A második felvonás azzal záródik, hogy Gertrudist megölik. A király második felvonásbeli áriáját a harmadik felvonásba helyezték át, erősen meghúzva. Az operaváltozatban a király csak a temetéskor szembesül a lázadókkal és felesége gyilkosával. Katona tehát a politikai vonalra helyezte a nagyobb hangsúlyt, míg a könnyebb bemutathatóság kedvéért Erkel művében sokat szelídült ez a vonal. A jobb énekelhetőség kedvéért Egressy több helyen átírta a szöveget, így kapott nagyobb szerepet a szerelmi szál is, valamint Bánk személyes tragédiája.

Mélyen Tisztelt Erkel úr!

**K**edves, nagyrabecsült barátom! Attól félek, már sosem láthatom a teljes Bánk bán operaelőadást, mert érzem a halál közelségét, valamint a censura sem látszik engedni szigorú szabályain.**E**zen levelemmel szeretném megköszönni mégis Önnek, a méltán neves zeneszerzőnek, hogy az én szövegkönyvemet használta a remekmű operaváltozatához. Kívánom, hogy a librettok megérintsék a honfitársak szívét. Óriási megtiszteltetés számomra, hogy oly neves írókkal mérettettem meg, mint Czakó Gábor vagy Gaal József urak. Úgy gondolom továbbá, hogy a változtatások, amelyekkel a szövegben találkozik, igazán hasznosak, mint például, hogy csupán 3 felvonásból áll a darab. Dramaturgiailag lehetséges, hogy a közönség nem tudná türelemmel kivárni az 5 felvonást. A szereplőknek is könnyebb lehet az előadásmód, mivel 3 felvonást feltehetően könnyebb elénekelni, mint 5 felvonást. Mivel rövidebb és tömörebb, így arra következtetek, hogy mindenki jobban átlátja és megérti azt a szándékot, ami engem vezérelt a librettok megkomponálása közben. A békétleneknek és Petur bánnak ugyan kevesebb szerep jut, így azonban a díszletet és a színpadot nem kell oly sok alkalommal átrendezni, hogy egy teljesen más környezetbe kerüljenek a szereplők, valamint jobb lehetőség nyílik mindenkinek, hogy hangzás szépségeire ügyeljen. Több figyelem irányul a főszereplőre. Sokkal hatásosabbnak gondolom, hogy a második felvonás végén, Gertrudis meggyilkolása után legördül a függöny, így a harmadik felvonás nagyobb érdeklődést válthat ki a közönségből.

Pest, 1850. szeptember 10. **E**gressy Béni